# Chocolate Starfish and the Hot Dog Flavored Water

### A Wikipédiából, a szabad lexikonból.

| Zeneportál

Limp Bizkit Chocolate Starfish and the Hot Dog Flavored Water
LP
Megjelent | 2000. október 17.
Felvételek | 2000 március-június
Stílus | Nu Metal
Hossz | 1:14:51
Kiadó | Interscope Records
Producer | Josh Abraham, Swizz Beatz, Terry Date, Fred Durst, DJ Lethal,
Scott Weiland
Kritikák

- All Music Guide link

Limp Bizkit-kronológia
Significant Other (1999) | Chocolate Starfish and the Hotdog Flavored Water (2000) | New Old Songs (2001)

Chocolate Starfish And The Hot Dog Flavored Water a Limp Bizkit amerikai rock-együttes harmadik stúdióalbuma, mely egyben a legsikeresebb is. 2000. október 17-én jelent meg, az első héten pedig több, mint 1 millió példány kelt el belőle (ami rekordnak számít a maga nemében, hiszen rock-lemezből azelőtt még sosem adtak el ennyit egy hét leforgása alatt!). Az albumból a kiadása pillanatától kezdve mostanáig szintén figyelemreméltó mennyiség, azaz, körülbelül 12 millió példány fogyott.

## [szerkesztés] Az albumról

A cím (jelentése miatt) hagy maga után elég cenzúrázni valót. Wes Borland szerint az első fele, a Chocolate Starfish (Csokis Csillaghal) Fred gúnyneve, és ez az album két számában is kiderül: a Livin' It Up-ban Fred azt mondja: „The chocolate starfish is my man Fred Durst” a Hot Dog-ban pedig: „Kiss my starfish, my chocolate starfish, punk”. Mindkét szám jelentése metafora ebből a szempontból, mely tisztán érthető. Az album címének második fele, a Hot Dog Flavored Water (Hot dog ízű víz) kifejezés azonban Wes fejéből pattant ki, mikor a turné idején meglátott az üzletben néhány tojást, s ebből viccet kerekített. A borító maga egy hot dog mezőt ábrázol, rajta az együttes tagjainak karikatúráival; ez állítólag utalás az anális szexre.

Az albumon teret kap néhány nagy tehetségű vendégénekes: Xzibit rapje a „Getcha Groove On” számot erősíti; a „Hold On”-ban a Stone Temple Pilots frontembere, Scott Weiland énekel Freddel; az album utolsó előtti számában pedig egy négyes rappeli végig a Rollin' remixét, azaz a banda frontembere DMX-szel, Method Mannel és Redmannel kiegészülve szövegel; a színész Ben Stiller beszéde és nevetése az "Outro"-ban pedig már csak a hab a tortán.

Érdekességek: A My Way című szám volt a WWF Wrestlemania pankrációs mérkőzéssorozat nyitó dala 2001-ben, míg a "Rollin" Undertakernek, a legendás pankrátornak a bevonulózenéje lett; ezenkívül az utóbbi számot felhasználták a WWF Smackdown! nevű playstationos-játékban is.

Az album további érdekessége, hogy a második dalban a Hot Dog-ban a "fuck" szó 48 alkalommal hangzik el... Ugyanebben a dalban található egy refrén a Nine Inch Nails hírhedt "Closer" című slágeréből, melyet Fred teljes egészében átemelt a Hot Dog-ba. Annak ellenére, hogy ebben az időszakban konfliktusban állt a két banda frontembere, Trent Reznor megengedte a hangminta (sample) használatát. Durst szavaival élve: "ez nem támadás a részemről, hanem tisztelgés", bár ezt a média a mai napig gyakran félreértelmezi.

## [szerkesztés] Kislemezek, videóklipek

Az albumról a következő zeneszámok jelentek meg videón, illetve kislemezen időrendi sorrendben:

- Take A Look Around
- My Generation
- Rollin' (Air Raid Vehicle)
- My Way
- Boiler

## [szerkesztés] Számlista

1. "Intro" – 1:18
2. "Hot Dog" – 3:50
3. "My Generation" – 3:41
4. "Full Nelson" – 4:07
5. "My Way" – 4:32
6. "Rollin' (Air Raid Vehicle)" – 3:33
7. "Livin' It Up" – 4:24
8. "The One" – 5:43
9. "Getcha Groove On" – 4:29
10. "Take a Look Around" – 5:21
11. "It'll Be Ok" – 5:06
12. "Boiler" – 7:00
13. "Hold On" – 5:47
14. "Rollin' (Urban Assault Vehicle)" – 6:22
15. "Outro" – 9:49

## [szerkesztés] Érdekességek

- A Chocolate Starfish emellett egy ausztrál rock együttes neve is.
- A "Take A Look Around" című slágerük egy feldolgozás, melynek elkészítésében Frednek segített Lalo Schiffrin is, aki a Mission Impossible-sorozat kísérőzenéjének megalkotása révén tett szert ismertségre. A dal így nem meglepő módon a Mission: Impossible 2 film betétdala lett, melyet a mozi főszereplője, Tom Cruise választott ki a Metallica feldolgozása helyett.

- Az MTV Video Awards gálán a "Rollin' " videójára szavaztak a legtöbben, így megnyerte a Best Rock Video kategóriát. A klipet szintén Fred Durst rendezte, és képsorain látható az együttes az azóta már lerombolt World Trade Center tetején.
- Az album szintén egy MTV-s díjátadó gálán a Best Album kategóriában díjat nyert 2001-ben.
- "Cum On My Shoes", "Nuthugger", "Karma" és "Asleeping" volt néhány dalnál a tervezett cím. Az együttes azonban megváltoztatta őket, amint hírét vették, hogy ezek lesznek Kid Rock, illetve a Korn készülő albumának számcímei.

A lap eredeti címe "http://hu.wikipedia.org../../../c/h/o/Chocolate_Starfish_and_the_Hot_Dog_Flavored_Water_6ea8.html"

Kategóriák: Limp Bizkit-albumok | 2000 nagylemezei

##### Views

- Szócikk
- Vitalap
- Aktuális változat

##### Keresés

##### Más nyelveken

- English
- Español
- Suomi
- Italiano
- Polski
- Svenska